**REALIZACIJA LETNEGA DELOVNEGA NAČRTA ZA ŠOLSKO LETO 2018/2019**

Sprejeto na vzgojiteljskem zboru

Obravnavano na svetu staršev:

Sprejeto na svetu vrtca:

Pripravil: Ravnatelj

mag. Gvido Cigale, univ. dipl. psih.

Cerknica, oktober 2019

VSEBINA

[1 PREDSTAVITEV VRTCA 3](#_Toc24368396)

[2 IZHODIŠČA ZA EVALVACIJO 3](#_Toc24368397)

[3 OKOLIŠČINE IZVAJANJA DEJAVNOSTI V ŠOLSKEM LETU 2018/2019 3](#_Toc24368398)

[4 REALIZACIJA PREDNOSTNE NALOGE 4](#_Toc24368399)

[4.1 CILJI 4](#_Toc24368400)

[4.2 POROČILO AKTIVA SKUPIN 1-2 5](#_Toc24368401)

[4.2.1 URESNIČEVANJE AKCIJSKEGA NAČRTA 5](#_Toc24368402)

[4.2.2 SPREMEMBE PRI OTROCIH OD ZAČETKA LETA DO SEDAJ 5](#_Toc24368403)

[4.3 POROČILO AKTIVA SKUPIN 2-3 6](#_Toc24368404)

[4.3.1 URESNIČEVANJE AKCIJSKEGA NAČRTA 6](#_Toc24368405)

[4.3.2 SPREMEMBE PRI OTROCIH OD ZAČETKA ŠOLSKEGA LETA DO SEDAJ 6](#_Toc24368406)

[4.3.3 PRIMERI DOBRE PRAKSE 7](#_Toc24368407)

[4.4 POROČILO AKTIVA SKUPIN 2-4 in 3-4 8](#_Toc24368408)

[4.4.1 URESNIČEVANJE AKCIJSKEGA NAČRTA 8](#_Toc24368409)

[4.4.2 SPREMEMBE PRI OTROCIH OD ZAČETKA ŠOLSKEGA LETA DO SEDAJ 8](#_Toc24368410)

[4.5 POROČILO AKTIVA 4-5 9](#_Toc24368411)

[4.5.1 URESNIČEVANJE AKCIJSKEGA PLANA 9](#_Toc24368412)

[4.5.2 SPREMEMBE PRI OTROCIH OD ZAČETKA ŠOLSKEGA LETA DO SEDAJ 9](#_Toc24368413)

[4.5.3 PRIMERI DOBRE PRAKSE 9](#_Toc24368414)

[4.6 POROČILO AKTIVA 5-6 11](#_Toc24368415)

[4.7 POROČILO STROKOVNEGA AKTIVA HETEROGENIH SKUPIN DRUGEGA STAROSTNEGA OBDOBJA 12](#_Toc24368416)

[4.7.1 URESNIČEVANJE AKCIJSKEGA PLANA 12](#_Toc24368417)

[4.7.2 SPREMEMBE PRI OTROCIH OD ZAČETKA ŠOLSKEGA LETA DO SEDAJ 12](#_Toc24368418)

[4.7.3 PRIMERI DOBRE PRAKSE 13](#_Toc24368419)

[5 URESNIČEVANJE CILJEV V POVEZAVI Z VIZIJO ZAPOSLENIH 14](#_Toc24368420)

[6 OBOGATITIVENE DEJAVNOSTI 15](#_Toc24368421)

[7 HOSPITACIJE V ŠOLSKEM LETU 2018/2019 18](#_Toc24368422)

[8 IZOBRAŽEVANJE ZAPOSLENIH V ŠOLSKEM LETU 2017/2018 19](#_Toc24368423)

[8.1 Skupna izobraževanja 19](#_Toc24368424)

[8.2 Izobraževanja zavoda Samostojen si 19](#_Toc24368425)

[8.3 Individualna izobraževanja zaposlenih 20](#_Toc24368426)

[9 SODELOVANJE S ŠOLAMI, KI IZOBRAŽUJEJO DELAVCE ZA POTREBE PREDŠOLSKE VZGOJE 23](#_Toc24368427)

# PREDSTAVITEV VRTCA

Vrtec Martin Krpan Cerknica je javni zavod, ki opravlja javno službo vzgoje in izobraževanja za predšolske otroke, po programih, ki jih določi strokovni svet RS za splošno izobraževanje.

Zavod posluje z imenom Vrtec Martin Krpan Cerknica.

Vzgojno izobraževalno delo poteka v enoti Cerknica, enoti Rakek in dislociranih oddelkih v Grahovem. V šolskem letu 2017/2018 smo zaradi povečanega vpisa otrok izvajali dnevni program tudi v dveh oddelkih v Osnovni šoli Rakek in Podružnični šoli 11. maj Grahovo.

# IZHODIŠČA ZA EVALVACIJO

Evalvacija izhaja iz ciljev in vsebin, ki so zapisane v LETNEM DELOVNEM NAČRTU VRTCA MARTIN KRPAN CERKNICA. Realizacija letnega delovnega načrta ostalih področij je bila opravljena na podlagi dokumentacije in evalvacije strokovnih aktivov.

# OKOLIŠČINE IZVAJANJA DEJAVNOSTI V ŠOLSKEM LETU 2018/2019

Dnevni program je vrtec izvajal v enoti Cerknica, enoti Rakek, enoti Rakek – šola in enoti Grahovo. 1.9. 2018 je bilo v vrtcu skupno 27 oddelkov (en oddelek je gostoval v OŠ Grahovo).

V celodnevni program vrtca je bilo konec leta 2018 vključenih 6 otrok s posebnimi potrebami, katerim je bila nudena strokovna pomoč specialne pedagoginje.

V šolskem letu 2018/2019 smo izvajali tudi program Cicibanovih uric. Program smo izvajali v dveh skupinah.

# REALIZACIJA PREDNOSTNE NALOGE

## CILJI

V šolskem letu 2018/2019 smo nadaljevali s področjem proste igre in posvečali prosti igri v prepletu z dodatnimi spodbudami oziroma vodenimi dejavnostmi ter oblikovanjem različnih navad in veščin pri prosti igri.

Prednostni cilji po starostnih skupinah so prikazani v spodnji preglednici.

|  |  |
| --- | --- |
| **Starostna skupina** | **Prednostni cilj** |
| 1-2 | Otrok se znajde in zaigra v različnih okoljih |
| 2-3 | Spodbujanje otroka k samostojni in ustvarjalni prosti igri v naravi s prepletanjem dodatnih spodbud (vodenih dejavnosti). |
| 2-4 in 3-4 | Oblikovanje osnovnih življenjskih navad med prosto igro v prostoru in v naravi (iskanje igralnega materiala, igranje z izbranim materialom, socialni stiki med igro, ureditev materiala po igri). |
| 4-5 | Samostojna in varna igra v naravi, ki jo po potrebi dopolnimo z usmerjeno dejavnostjo |
| 5-6 | Igra na prostem obogatena z vodeno dejavnostjo |
| 3-6 | Strokovni delavci opazujejo prosto igro otrok in jo ob primernem času nadgradijo z vodeno dejavnostjo v manjših skupinah |

Pri uresničevanju so strokovni delavci opazovali otroke, jih spodbujali k igri, pripravljali različne materiale (poudarek je bil na nestrukturiranih in naravnih materialih) in jo obogatili.

Vloga otrok je bila v aktivnem sodelovanju, raziskovanju, opazovanju, premagovanju izzivov, aktivnem vključevanju v igro, medsebojnem sodelovanju, skrbi za varovanje okolja, upoštevanju pravil in mej ter skrbi za lastno varnost.

## POROČILO AKTIVA SKUPIN 1-2

### URESNIČEVANJE AKCIJSKEGA NAČRTA

Izvedeni so bili sledeči akcijski koraki:

* otrok se zaigra z igračami iz igralnice,
* otrok se zaigra z nestrukturiranima materialom v igralnici in na prostem,
* otroke spodbujamo k medsebojnemu sodelovanju.

Skoraj vsi otroci se že zaigrajo sami z igračami iz igralnice. Sami si jih tudi izberejo in ne potrebujejo vodenja. Opaziti je, da so nekateri otroci s strani staršev preveč vodeni, saj nimajo izražene notranje motivacije za igro. Le čakajo, kaj jim bomo vzgojiteljice ponudile. Z njihovo zrelostjo pa se naša vloga motivatorja zmanjšuje.

Vsi otroci obožujejo igro z nestrukturiranim materialom. Smo pa vse mnenja, da smo igre na prostem izpeljali manj kot bi si želele. Krivec za to je predvsem vreme. V igralnici in na terasi smo jim ponudile različne vrste nestrukturiranega materiala. V mlajših skupinah smo bile bolj pazljive pri izbiri le tega, saj nekateri še vedno radi dajejo stvari v usta. Igra se je razvila pri vseh. Otroci v Cerknici so radi zahajali tudi na čutno pot.

Otroci so razvojno tako naravnani, da težko razumejo kaj pomeni posojanje igrač in sodelovanje v igri. Je pa napredek v tem, da otroci dovolijo drugim bližje k sebi. Lahko se igrajo z isto igračo (kocke), vendar si delčkov ne sposojajo. Prihaja pa do konfliktov, pri katerih je večkrat potrebno posredovanje. Otroci tudi že prepoznajo nezaželeno vedenje drugih otrok. Uvedli smo tudi omejevanje števila otrok pri igri v določenem kotičku. To se je izkazalo za pozitivno, saj je manj konfliktov med otroki.

### SPREMEMBE PRI OTROCIH OD ZAČETKA LETA DO SEDAJ

Skupine se odpravijo tudi na sprehod z vrvico in si kje drugje poiščemo prostor za igro. Na Rakeku se sprehodijo tudi že ob zelo prometni poti. Otroci so zelo napredovali na gibalnem in jezikovnem področju, kar ima velik pomen tudi pri igri.

Potreba po odraslem soigralcu se zmanjšuje. Starejši so že sposobni sodelovanja in so sposobni razumeti omejitve pri igri na prostem.

## POROČILO AKTIVA SKUPIN 2-3

### URESNIČEVANJE AKCIJSKEGA NAČRTA

Vse skupine so izvedel naslednje akcijske korake:

* nabiranje naravnega materiala ter igranje in ustvarjanje z njim (palice, listje zemlja trava cvetlice lubje, trava, sneg, mivka, storži, korenine, podrta drevesa, …),
* rokovanje z različnim naravnim materialom (presipavanja gresa in soli, oblikovanje s slanim testom, igra s travo in zemljo, igra v peskovniku; gnetenje, tipanje),
* skupine iz Cerknice (Žabice, Ribice, Žabice) so se meseca aprila z avtobusom pripeljale v Grahovo, kjer so se skupaj z otroki iz skupine Muce poigrale v gozdu.

V naravo so strokovne delavke skupin Muce, Polžki, Ribice in Žabice vnesle naslednji strukturiran material: povečevalno steklo, lepilo, čopiče, tempera in vodene barvice, ščipalke.

Strokovne delavke skupin Žabice, Ribice, Račke in Polžki so prosto igro obogatile z naslednjimi gibalnimi, rajalnimi igrami, bansi, plesi: »Bela, bela lilija«, »Ringa raja«, »Kuža Pazi«, »Trnuljčica«, »Rdeča Kapica«. Otroci iz skupin Žabice so v naravi praznovali tudi rojstni dan in se preizkušali v vadbenih urah. Vse strokovne delavke so omenile, da so vse te igre najprej usvojile v igralnici in jih kasneje vnesli v naravo.

### SPREMEMBE PRI OTROCIH OD ZAČETKA ŠOLSKEGA LETA DO SEDAJ

Otroci so:

* gibalno spretnejši,
* samostojnejši (sami si poiščejo igralni material),
* vztrajnejši pri igri,
* napredovali na govornem področju (posledica medsebojnega grupiranja in sodelovanja). Razvija se igra v manjših skupinah, igra v dvojicah, igra vlog in otroci morajo med seboj več komunicirati.

Med prosto igro otroci eksperimentirajo, raziskujejo in se zanimajo za odkritja drugih. Otroci si sami poiščejo igro oz. igralni material (so samostojnejši), včasih je potrebna še manjša spodbuda.

Otroci odraslo osebo potrebujejo pri reševanju konfliktov. Manjše konflikte poizkušajo rešiti sami. Nekatere strokovne delavke so opozorile, da otroci potrebujejo pomoč odraslega pri premagovanju zahtevnejših terenov in da mora odrasel poseči pri »nevarnih« situacijah (npr. igra med otrokoma z palicami). Tudi pri dejavnostih, kjer morajo otroci dlje časa vztrajati je potrebno sodelovanje z odraslim. Odrasel mora poseči, če otroci kršijo meje gibanja v naravi.

### PRIMERI DOBRE PRAKSE

Skupina Muce: Izvedba teme »Naš gozdiček«, kjer so izhajali iz otrokovih opazovanj v gozdu (npr. otroci so našli polža in strokovni delavki sta pripravili dejavnosti v povezavi s polžem). Temo nadaljujejo z raziskovanjem travnika pod gozdom.

Skupina Račke: Vrnejo se k podrtim drevesom, ki jih ni več. Otroci pričnejo nabirati cvetlice in jih nositi k strokovnima delavkami, ki izdelata venčke za vsakega otroka.

Skupina Žabice: Nadgradnjo proste igre vidijo v tem, da pozorno in s strani opazujejo prosto igro otrok in na podlagi tega poiščejo dejavnosti.

Primer dobre prakse: igra v gozdiču ob poti proti Dolenji vasi, kjer so otroci z vejami žagali debelejše hlode in pripravljali drva.

Skupina Ribice: Po ogledu traktorja je v kozolcu stekla prosta igra. Otroci so se igrali s zemljo in lubjem, plezali so po prečnih tramovih do dogovorjene višine, se plazili pod trami, opazovali žuželke in raziskovali skrite kotičke.

Skupina Polžki: Otroke večkrat odpeljejo po isti poti, da jim je prostor poznan. Sodelovanje otrok s strokovno delavko pri sestavljanju hiše iz palčk.

## POROČILO AKTIVA SKUPIN 2-4 in 3-4

### URESNIČEVANJE AKCIJSKEGA NAČRTA

Strokovne delavke so med letom otroke usmerjale:

* da so si poiskali igralna sredstva,
* so igralna sredstva uporabljali v različnih funkcijah in okoljih,
* so se seznanjali s pravili, ki veljajo pri igri ter jih upoštevali,
* so se navajali na primerne socialne stike,
* so po končani igri smiselno urejali igralni material.

### SPREMEMBE PRI OTROCIH OD ZAČETKA ŠOLSKEGA LETA DO SEDAJ

Otroci so napredovali na področju igre v prostoru, na igrišču in v naravi. Sedaj si zmorejo sami izbrati kje, kaj, kako in s čim se igrajo in kdaj prenehajo z igro. Otroci med igro uporabljajo domišljijo, ustvarjajo in raziskujejo svet okoli sebe, preigravajo vloge odraslih, preko igre vstopajo v svet vrstnikov. V večji meri pri igri upoštevajo pravila, jih pa tudi kršijo in preizkušajo meje, čeprav poznajo posledice. V prosti igri otrok je veliko dogovarjanja, sodelovanja, vzpostavljanja socialnih interakcij, lepo znajo posojati stvari in lepo vprašati, če jim kaj posodi, se znajdejo, organizirajo, znajo tudi počakati, vedno več jih rešuje konflikte med seboj brez posredovanja. Pri reševanju konfliktov je sicer pomoč še pogosto potrebna. Otroci po končani igri smiselno uredijo igralni material, k temu vzpodbujajo tudi druge.

Otroci so razvili sledeče veščine:

* sami si poiščejo igralna sredstva, se zaigrajo, pospravijo za seboj,
* so bolj iznajdljivi, si izberejo igralni material, se organizirajo med seboj, si svetujejo, sledijo vodji, ki pa ni vedno isti,
* potrebno je manj pravil, omejitev,
* reševanje majhnih konfliktov je samostojno,
* igra je postala ustvarjalna,
* opažena je večja iznajdljivost, domišljija, več je komunikacije, načrtovanja, dogovarjanja,
* napredek pri medsebojni pomoči,
* napredek pri socialnih stikih in miselni samostojnosti,
* napredovali so v igri v večji skupini.

Strokovne delavke so kot primere dobre prakse izvajale pospravljanje igrač ob glasbi, gozdni vrtec in primerne zgodbice.

## POROČILO AKTIVA 4-5

### URESNIČEVANJE AKCIJSKEGA PLANA

1. Uresničeni so bili sledeči akcijski koraki:
* seznanitev otrok s pravili, ki veljajo pri igri v naravi in zagotavljajo njihovo varnost - v dveh oddelkih so si na poti do cilja pomagali s plakatom, na kateremu so bila otrokom jasna navodila in pravila, kako se v naravi obnašamo, pazimo na sebe in na druge,
* samostojna in varna igra otrok v naravi,
* poseganje v primeru neprimerne izvedbe igre oz. po potrebi posežemo v igro – vključevanje strokovnih delavk ni bilo potrebno, nadgradnja je potekala zgolj v smislu, ko je šlo za namensko dejavnost.

### SPREMEMBE PRI OTROCIH OD ZAČETKA ŠOLSKEGA LETA DO SEDAJ

Otroci so usvojili sledeče veščine.

* se znajdejo,
* igro sami organizirajo,
* imajo spoštljiv odnos do narave,
* upoštevajo pravila,
* z veseljem zamenjajo gozdiček z igralnico,
* v ospredje vse bolj prihaja njihova domišljija,
* poglobili so socialne odnose, občutno manj konfliktov kot v igralnici,
* napredovali so na gibalnem področju.

### PRIMERI DOBRE PRAKSE

Izvedeni so bili sledeči primeri dobre prakse:

* izvajanje dejavnosti iz vseh področij v naravi,
* izvajanje dnevne rutine (malica, rojstni dan, jutranji krog),
* vračanje na isto mesto (igralnica v gozdu),
* otroci imajo s seboj manjši nahrbtnik s plastenko vode,
* izvajanje cicikrosa ob robu gozdička.

Sodelovali smo z drugimi oddelki (priprava, izmenjava o lokaciji, poteku igre, strokovni aktiv). Kot prednost dojemamo igro na isti lokaciji. Tako se otroci lahko vrnejo k isti igri in jo nadaljujejo, če to želijo. Poleg tega opazujejo spremembe v naravi tekom leta. Otroci se v gozdičku sprostijo, se počutijo bolj svobodne, lahko se neomejeno gibljejo ter doživijo naravo z vsemi čutili.

Kot dobra praksa se je pokazala:

* skupna igra večjega števila otrok na znani lokaciji, kjer so otroci vzpostavili prijateljske odnose in ravnovesje in razporeditev v prostoru,
* določitev dneva za odhod, igro v naravi. S tem so hkrati utrjevali dneve v tednu in sledili zaporedju dejavnostim, ki so sledile na določen dan,
* izmenjava mnenj, izkušenj in skupna dogovarjanja.

## POROČILO AKTIVA 5-6

Načrtovane dejavnosti so bile izvedene, razen izmenjave narejenih pripomočkov. Prosta igra je bila obogatena predvsem s starimi socialno-gibalnimi igrami. Otroke smo tako seznanjale z Ristancem, Pepčkom, z igrami Slepa miš, Rinčke talat, Kamen-škarje in papir, Žandarji in ravbarji, Koliko košta tvoj lonček, itn.. Vzgojiteljice in pomočnice so izdelale veliko didaktičnih iger iz različnega naravnega materiala. Poslikale so kamenčke z različnimi motivi, da so ob njih otroci pripovedovali in si izmišljali zgodbice. Pri Levčkih sta tako nastali dve knjigici. Otroci so ju tudi ilustrirali. Ugotovile smo, da se otroci v vseh skupinah veliko več poslužujejo družabnih, namiznih iger (Človek ne jezi se-v različnih izvedbah, Spomin, Tombola).

Vloga vzgojitelja je bila predvsem opazovanje. V igro smo se vključevale le ob povabilu otrok in to največkrat, ko je bilo treba prebrati kakšna navodila pri igri ali kot soigralke. Otroci radi tekmujejo proti odraslemu. Tudi pri gibalnih igrah jim je všeč, če se kdaj vključimo v igro…in nas z veseljem premagajo.

Pri igri na prostem nam je ponagajalo slabo vreme. Pri Levčkih je v drugi polovici leta začel upadati interes po obisku gozda in otroci so raje izbirali igro na igrišču. Tam se sicer niso toliko igrali na igralih, raje so izbirali socialno-gibalne igre in igro vlog. Veliko željo so kazali za obisk telovadnice. Pri Tigrčkih so občasno odhajali do travnika, kjer so se otroci igrali in raziskovali ob lipi. Tudi pri njih je aktualna domišljijska igra in igra vlog. Velikokrat pa so se igrali tudi na hodniku z različnimi materiali. Pri Slončkih je poudarek bil na igrah s pravili. Velikokrat so uporabili hodnik za igro po skupinah. Pri njih še vedno prevladuje konstrukcijska igra. Velikokrat se skupina prilagaja posameznikom in njihovi nepredvidljivosti (skrivanje in pobeg). V skupini Miške so imeli boljši dostop do gozda, zato so ga tudi velikokrat obiskali. Strokovni delavki sta opazili, da otroci kažejo velik interes za spoznavanje števil in črk. Pri Miškah in Levčkih smo ugotovili, da se otroci tokom leta niso odvadili tožarjenja. Najprej pridejo povedati kaj se dogaja, šele nato, na našo pobudo sami rešijo konflikt.

## POROČILO STROKOVNEGA AKTIVA HETEROGENIH SKUPIN DRUGEGA STAROSTNEGA OBDOBJA

### URESNIČEVANJE AKCIJSKEGA PLANA

**1x tedensko odpeljemo otroke v naravo**

V prvem delu leta in sedaj čisto na koncu smo ta načrt redno izpolnjevali, vmes pa slabše zaradi slabega vremena. Otroci se v naravi lepše igrajo, se sami zaigrajo, raziskujejo, so pri igri vztrajni. So bolj umirjeni, bolj upoštevajo meje in pravila.

**Otrokom ponudimo nove igre, nove načine igranja (nadgradnja proste igre) in ustvarjamo pogoje za ustvarjalno in samostojno igro.**

V večini skupin nadgradnja sama skoraj ni bila potrebna, saj so se otroci zelo lepo igrali. Sami raziskovali, sami domišljali nove igre, porazdelili vloge, prepirov je bilo malo.

Namizne igre v določenih skupinah dobro »tečejo«, v drugih malo slabše. Predvsem mlajši otroci imajo nekaj težav.

### SPREMEMBE PRI OTROCIH OD ZAČETKA ŠOLSKEGA LETA DO SEDAJ

Otroci so pridobili sledeče veščine:

* igra postala daljša in bolj vztrajna,
* starejši lepše sprejemajo in vključujejo mlajše otroke v igro,
* otroci si sami porazdelijo vloge in se dogovarjajo o poteku igre,
* otroci so postali bolj pozorni na okolico (predvsem zunaj),
* otroci so od pasivnih sprejemnikov prešli na aktivne raziskovalce (stalni zakaj, kaj in kako),
* gibalno so napredovali predvsem pri gibanju v naravi (plezanje na drevesa, hoja po neravnem terenu)
* spodbujali smo jih h samostojnemu reševanju konfliktov in netožarjenju (bolj ali manj uspešno).

Otroci potrebujejo pomoč pri reševanju konfliktov in pri opominjanju kje so meje igre. Kadar se igra ponavlja (npr. le kocke in nič drugega) potrebujejo odraslega da jih usmeri v še kaj drugega. Enako velja, ko postane igra predivja in pregroba.

### PRIMERI DOBRE PRAKSE

Izvedeni so bili sledeči primeri dobre prakse:

* gozdni nahrbtnik (vsakič vzameš kaj novega v gozd…npr. inštrument in s tem spodbudiš nov način igranja v naravi)
* palček Bralček (otroci domov nesejo knjigo izdelaj igračo, družabno igro in vsak eno izbere, jo naredi in prinese v vrtec ter igro nauči igrati druge)
* menjava kotičkov glede na tematski sklop (en stalni kotiček ki se menja…enkrat je bolnica, drugič vesoljska ladja, tretjič knjižnica itd…)
* obisk babic in dedkov v skupini (učenje starih iger)
* igranje brez ničesar (npr. v telovadnici, na asfaltnem igrišču, na travniku…)
* uporaba idej z izobraževanja

# URESNIČEVANJE CILJEV V POVEZAVI Z VIZIJO ZAPOSLENIH

Za šolsko leto 2018/2019 sta bila postavljena sledeča cilja:

1. Komunikacija med zaposlenimi je:
	1. učinkovita,
	2. skladna z vrednotami in podpira njihovo uresničevanje.
2. Zaposleni v vrtcu evalvirajo stanje glede uresničenosti vrednot in vizije v kolektivu ter oblikujejo nadaljnjo usmeritev.

Za doseganje ciljev so bile izvedene tri delavnice in končna evalvacija. Prva delavnica se je nanašala na timsko sodelovanje in osebnostno zrelost. Izvedena je bila v telovadnici vrtca preko skupinske dinamike, ki je zahtevala medsebojno sodelovanje udeležencev.

Na drugi delavnici je bila poudarjena pomembnost kvalitete medsebojnega srečevanja. Izvedena je bila preko obiskovanja in pogovora med zaposlenimi po vnaprej določenem razporedu. Ob srečevanju je v vsaki skupini nastajala tudi zgodba. Nastale zgodbe so bile prebrane na čajanki v mesecu januarju.

Tretja delavnica je vsebovala pogled v prihodnost. Zaposleni so po skupinah ustvarjali risbe o vrtcu čez pet oziroma deset let. Nastale risbe so nato skupine združevale. Ugotovili smo, da zaposleni delimo soroden pogled na to, kakšen naj bo vrtec v prihodnje.

Medsebojni odnosi v kolektivu so izredno pomembni, učinkovita komunikacija je zahteven proces, zato bomo z delom na tem področju nadaljevali tudi v prihodnjem šolskem letu.

# OBOGATITIVENE DEJAVNOSTI

V vrtcu so v šolskem letu 2018/2019 potekale obogatitvene dejavnosti, ki so bile izvedene preko povezovanja strokovnih delavcev in enot, izmenjave strokovnih delavcev med oddelki, sodelovanja s starši in različnimi inštitucijami. Prvič je bil organiziran ogled planetarija za otroke iz najstarejših skupin. Planetarij je bil postavljen v telovadnici vrtca, odziv otrok je bil izredno dober. V šolskem letu 2018/2019 je bil izveden gibalni program Krpanček. Le-ta je zelo dobro uspel, saj so bile dejavnosti prilagojene potrebam otrok in zmožnostim vrtca. Oddelki so pripravljali razstave za Zdravstveni dom Cerknica in knjižnico Jožeta Udoviča v Cerknici in podružnici Rakek. Otroci iz starejših skupin so odšli na daljši izlet z avtobusom. Veliko je bilo lutkovnih igric, ki so jih pripravili strokovni delavci. Otroci iz starejših skupin so pripravili igrico Lunino kraljestvo, ki so jo odigrali v Kulturnem domu Cerknica. Izvedene so bile še sledeče obogatitvene dejavnosti:

 **Vključevanje otrok v lokalno okolje**

* obisk knjižnice,
* obisk kmetije,
* obisk čebelarjev,
* predstavitev gasilcev,
* obisk glasbene šole,
* obisk lovca, policajev, gasilcev, skavtov …,
* predstavitev poklicev,
* obiski osnovnih šol Rakek, Grahovo, Cerknica,
* Glasbena matineja.

**Kulturna in naravna dediščina**

* srečanje s čebelarji,
* jesenska tržnica,
* pustovanje.

**Trajnostni razvoj**

* obisk Doma upokojencev,
* teden otroka,
* obiski in sodelovanje med skupinami,
* tradicionalni slovenski zajtrk.

**Krepitev lastnih potencialov in samopodobe otroka, skrb zase**

* lutkovni abonma,
* Palček bralček,
* praznovanje rojstnih dni,
* kolesarčki,
* prireditve za starše in stare starše.

**Obogatitev kulikularnih področij**

* lutkovne predstave,
* predstave za otroke (v izvedbi strokovnih delavcev),
* gledališka predstava v izvedbi dijakov Srednje šole Veno Pilon Ajdovščina,
* Cicikros,
* program Kolesarček,
* tečaj rolanja,
* čutne poti,
* Krpanove igre.

 **Sodelovanje s starši**

* srečanja s starši in predstavitve za starše,
* izleti s starši,
* delavnice in srečanja s starši in starimi starši.

**Druge obogatitvene dejavnosti**

* izleti oddelkov najstarejših otrok,
* slavnostno kosilo,
* sodelovanje v projektu Žogarija,
* spanje v vrtcu,
* zobna preventiva,
* Dan odprtih vrat.

# HOSPITACIJE V ŠOLSKEM LETU 2018/2019

V šolskem letu 2018/2019 je bila tema hospitacije za posamezen oddelek določena na podlagi pregleda letnega delovnega načrta oddelka in sicer je izhajala iz opisa značilnosti otrok. Strokovnim delavcem je bil postavljen izziv s posameznega področja. Največ hospitacij se je nanašalo na govorni razvoj in socialne odnose v skupini. Strokovni delavci so preko hospitacij pokazali veliko mero strokovnega znanja in inovativnosti pri izvedbi. Preko hospitacij so pokazali, da se zmorejo soočati z izzivi, ki jih prinašajo značilnosti otrok v skupini. Preko hospitacij smo ponovno ozavestili potrebo, da pri izvajanju dejavnosti izhajamo iz značilnosti otrok.

# IZOBRAŽEVANJE ZAPOSLENIH V ŠOLSKEM LETU 2017/2018

Izobraževanja zaposlenih lahko razdelimo na:

* skupna izobraževanja v vrtcu,
* izobraževanja v sodelovanju z zavodom Samostojen si,
* individualna izobraževanja zaposlenih.

## Skupna izobraževanja

|  |  |
| --- | --- |
|  **Naslov izobraževanja** |  **Udeleženci** |
|  Pravna zaščita vzgojiteljev (delavnica) |  strokovni delavci |
|  Učenje z naravo |  strokovni delavci |
|  Epipen, praktična predstavitev |  strokovni delavci |
|  Igrice in vaje za spodbujanje razvoja komunikacije |  strokovni delavci |
|  Higienski režim |  strokovni delavci |
|  Kuharska delavnica |  zaposleni v kuhinji |
|  Izobraževanje za kuhinjo - akrilamid, trans maščobe |  zaposleni v kuhinji |
|  Tečaj šivanja |  skupina zaposlenih |
|  Tečaj rolanja |  6 strokovnih delavcev |

##

## Izobraževanja zavoda Samostojen si

|  |  |
| --- | --- |
| **Naslov izobraževanja** |  **Udeleženci** |
|  Spoštljivi starši, spoštljivi otroci |  zaposleni in starši |
|  Kako prepoznati neustrezno vedenje otroka in preprečiti, da le to preraste v nasilno vedenje |  zaposleni in starši |

## Individualna izobraževanja zaposlenih

|  |  |
| --- | --- |
| **UDELEŽENEC** | **TEMA IZOBRAŽEVANJA** |
| BELL KATJA | Celodnevni seminar za pedagoške delavce in starše "Zmorem sam" |
| BENČAN MILKA | Letno poročanje za javni sektor |
| Spletni seminar: eRegistrator za računovodje, tajnike in kadrovike |
| Seminar - raziskovanje o strukturi plače (pripomoček) za leto 2018 |
| CASERMAN ANDRAŽ | Predavanje prof.dr. Joan Freeman "Razvojne poti nadarjenih" |
| Predstavitev programa ERASMUS |
| Razpis Erasmus + - projekt mobilnosti za vrtce |
| CIGALE GVIDO | 1. seja republiškega odbora Združenja ravnateljic in ravnateljev vrtcev Slovenije |
| Letni zbor združenja ravnateljic in ravnateljev vrtcev Slovenije |
| Aktiv ravnateljic in ravnateljev samostojnih vrtcev in vrtcev pri OŠ |
| Posvet združenja ravnateljev vrtcev Slovenije |
| Tematska delavnica, Obvladovanje stresa na delovnem mestu |
| 3. seja republiškega odbora Združenja ravnateljic in ravnateljev vrtcev Slovenije |
| Aktiv ravnateljic in ravnateljev samostojnih vrtcev in vrtcev pri OŠ |
| Zbor Združenja ravnateljic in ravnateljev vrtcev Slovenije |
| Tematska delavnica za ravnatelje in skrbnike osebnih podatkov |
| CIGALE TINA | 15. Strokovni posvet dobrih praks v vrtcih Gibalne dejavnosti v vrtcu |
| Izobraževanje "čarobni otroci" |
| ČRMELJ PETRA | Strokovno srečanje "Zakladi otroštva - s slikanico |
| Predstavitev programa ERASMUS |
| 1. srečanje študijske skupine za predšolsko vzgojo |
| Šola anafilaksije |
| Razpis Erasmus + - projekt mobilnosti za vrtce |
| DOVJAK NINA | XII. mednarodna strokovna konferenca vzgojiteljev v vrtcih OSEBNOSTNI RAZVOJ PREDŠOLSKEGA OTROKA |
| Celodnevni seminar za pedagoške delavce in starše "Zmorem sam" |
| FATIĆ REDŽIFE | Predstavitev izdelkov - Mlinotest Ajdovščina |
| GALIANI SIMONA | 1. srečanje študijske skupine za predšolsko vzgojo |
| ILERŠIČ URŠKA | 7. strokovno srečanje vzgojiteljev in pomočnikov vzgojiteljev, Učenje otrok skozi prikriti kurikulum in dnevno rutino |
| JERMAN NIKA | 7. strokovno srečanje vzgojiteljev in pomočnikov vzgojiteljev, Učenje otrok skozi prikriti kurikulum in dnevno rutino |
| Strokovno srečanje "Zakladi otroštva - s slikanico |
| KACJAN NINA | Šola anafilaksije |
| KEBE KARMEN | Strokovno usposabljanje Zgodovinski arhiv Ljubljana |
| Šola javnega naročanja za naročnike |
| KOČEVAR ŠPELA | Šola anafilaksije |
| Celodnevni seminar za pedagoške delavce in starše "Zmorem sam" |
| Šola anafilaksije |

|  |  |
| --- | --- |
| KOVAČ MIHAELA | 15. Strokovni posvet dobrih praks v vrtcih Gibalne dejavnosti v vrtcu |
| 1. srečanje študijske skupine za predšolsko vzgojo |
| Razpis Erasmus + - projekt mobilnosti za vrtce |
| KOVAČIČ JERNEJČIČ PETRA | 1. srečanje študijske skupine za predšolsko vzgojo |
| Šola anafilaksije |
| KRAŠEVEC URŠKA | XXI. strokovni posvet pomočnikov ravnateljev |
| Tematska delavnica, Obvladovanje stresa na delovnem mestu |
| LIČEN IRENA | 1. srečanje študijske skupine za predšolsko vzgojo |
| MAČEK JASNA | Promocija zdravja v VIZ |
| MAHNE ROMANA | XII. mednarodna strokovna konferenca vzgojiteljev v vrtcih OSEBNOSTNI RAZVOJ PREDŠOLSKEGA OTROKA |
| 1. srečanje študijske skupine za predšolsko vzgojo |
| MEDEN NIKA | Šola anafilaksije |
| XII. mednarodna strokovna konferenca vzgojiteljev v vrtcih OSEBNOSTNI RAZVOJ PREDŠOLSKEGA OTROKA |
| Celodnevni seminar za pedagoške delavce in starše "Zmorem sam" |
| MIHELIČ MAGDALENA | Šola anafilaksije |
| MODIC IRENA | Predstavitev izdelkov - Mlinotest Ajdovščina |
| NJEŽIČ ZAJC NEŽA | 27. Obljubljanski aktiv OPZHR |
| Sestanek republiškega aktiva OPZHR |
| 28. obljubljanski aktiv organizatorjev prehrane in ZHR |
| Šola javnega naročanja za naročnike |
| Predstavitev izdelkov - Mlinotest Ajdovščina |
| Šola anafilaksije |
| 8. strokovni posvet OPZHR |
| OKOLIŠ BERNARDA | Kakovost življenja oseb s posebnimi potrebami - zanje, o njih, z njimi |
| Kakovost življenja oseb s posebnimi potrebami - zanje, o njih, z njimi |
| Republiški aktiv specialnih in rehabilitacijskih pedagogov |
| Intervizijska skupina za pedagoške delavce |
| Otroci s posebnimi potrebami v luči nove zakonodaje |
| OPEKA BLAŽ | 15. Strokovni posvet dobrih praks v vrtcih Gibalne dejavnosti v vrtcu |
| 1. srečanje študijske skupine za predšolsko vzgojo |
| OPEKA BRIGITA | 15. Strokovni posvet dobrih praks v vrtcih Gibalne dejavnosti v vrtcu |
| PETRIČ ROMANA | Celodnevni seminar za pedagoške delavce in starše "Zmorem sam" |
| PETRIČ NATAŠA | 15. Strokovni posvet dobrih praks v vrtcih Gibalne dejavnosti v vrtcu |
| 1. srečanje študijske skupine za predšolsko vzgojo |
| POŽAR NADJA | 7. strokovno srečanje vzgojiteljev in pomočnikov vzgojiteljev, Učenje otrok skozi prikriti kurikulum in dnevno rutino |
| PRIMOŽIČ ANDREJA | Promocija zdravja v VIZ |

|  |  |
| --- | --- |
| PRUDIČ JUDITA | Konferenca "ZELENA UČNA OKOLJA: prednosti učenja v naravi za otroke s posebnimi potrebami" |
| ERASMUS, Pot do internacionalizacije VIZ skozi učinkovite mednarodne projekte |
| Razpis Erasmus + - projekt mobilnosti za vrtce |
| PURKART KATJA | Šola anafilaksije |
| Celodnevni seminar za pedagoške delavce in starše "Zmorem sam" |
| RUPAR ROMANA | Celodnevni seminar za pedagoške delavce in starše "Zmorem sam" |
| ŠKRLJ VIDA | Celodnevni seminar za pedagoške delavce in starše "Zmorem sam" |
| ŠVIGELJ TATJANA | 15. Strokovni posvet dobrih praks v vrtcih Gibalne dejavnosti v vrtcu |
| TRUDEN ZVEZDANA | Šola anafilaksije |
| Celodnevni seminar za pedagoške delavce in starše "Zmorem sam" |
| 1. srečanje študijske skupine za predšolsko vzgojo |
| ZABUKOVEC ERNA | Otroci s posebnimi potrebami v luči nove zakonodaje |
| 4. aktiv svetovalnih delavcev obljubljanske regije za šolsko leto 2018/2019 |
| 1. aktiv svetovalnih delavcev obljubljanske regije za š.l.2018/2019 |
| Izobraževalni dogodek "Nujna stanja v otroški in mladostniški psihiatriji" |
| Šola anafilaksije |
| Razpis Erasmus + - projekt mobilnosti za vrtce |
| ZGONC NADJA | Konferenca "ZELENA UČNA OKOLJA: prednosti učenja v naravi za otroke s posebnimi potrebami" |
| ZOBEC JERNEJA | XII. mednarodna strokovna konferenca vzgojiteljev v vrtcih OSEBNOSTNI RAZVOJ PREDŠOLSKEGA OTROKA |
| ŽNIDARŠIČ REBEKA | 1. srečanje študijske skupine za predšolsko vzgojo |

# SODELOVANJE S ŠOLAMI, KI IZOBRAŽUJEJO DELAVCE ZA POTREBE PREDŠOLSKE VZGOJE

V šolskem letu 2018/2019 je bilo na praktičnem usposabljanju 22 dijakov in študentov. V okviru praktičnega usposabljanja je bilo opravljenih 15 hospitacij praktičnih nastopov. Poleg tega smo omogočili opravljanje prostovoljnega dela 4 dijakom Srednje gozdarske in lesarske šole Postojna. Vsi dijaki in študenti, ki so opravljali prakso v našem vrtcu so iz občine Cerknica.

Zagotavljanje praktičnega izobraževanja je za dijake in študente izrednega pomena, zato vzgojitelji mentorstvo opravljajo izredno zavzeto in predano. Prav tako vrtec z izvajanjem praktičnega usposabljanja pridobiva na kvaliteti in ostaja v stiku s sodobnimi smernicami v predšolski vzgoji. Ob tem pa je potrebno poudariti, da tolikšno število praktičnih usposabljanj obremenjuje organizacijo dela in vsakodnevni program v vrtcu. Kljub temu bomo s praktičnim izobraževanjem nadaljevali tudi v prihodnje.